[{"text_idx": "#000002", "text": "Aelodau ein bwrdd a\u2019n cymrodyr\n100 mlynedd o ddysgu a gwaith"}, {"text_idx": "#000005", "text": "Nawdd Cymdeithasol a Chredyd Cynhwysol"}, {"text_idx": "#000007", "text": "Cyfraddau cyfranogiad oedolion mewn dysgu\nTebygolrwydd dysgu yn y dyfodol"}, {"text_idx": "#000015", "text": "Dros y 10 mlynedd ddiwethaf mae gwaith Mike wedi canolbwyntio gan fwyaf ar wella mynediad i addysg iaith ar gyfer pobl sy\u2019n ceisio lloches yng Nghymru a gweithio i ganfod ffyrdd i ddileu rhwystrau i fynd i brifysgol."}, {"text_idx": "#000016", "text": "Mae wedi arwain ar brosiect cydweithio gyda Chyngor Ffoaduriaid Cymru ac OASIS i ddarparu dosbarthiadau Saesneg ar gyfer ffoaduriaid a cheiswyr lloches. Daw\u2019r prosiect a\u0302 myfyrwyr prifysgol ynghyd a\u0302 ffoaduriaid sy\u2019n aml o oedran tebyg i ddarparu addysg iaith a chwalu\u2019r rhwystrau i bobl sy\u2019n cyrraedd Cymru i adeiladu bywyd newydd."}, {"text_idx": "#000017", "text": "Mae darparu llwybrau gwell ar gyfer rhai sy\u2019n ymgartrefu yng Nghymru i fyw bywydau llawn yn rhan bwysig o ro\u0302l Mike. Mae\u2019n ymdrechu i roi cyfle i bobl i symud ymlaen mewn addysg neu ganfod gwaith gwerth chweil fydd yn hwb i\u2019w rhagolygon gyrfa."}, {"text_idx": "#000019", "text": "Dywedodd Mike, \u201cMae angen enfawr ar gyfer athrawon Saesneg proffesiynol gyda chymwysterau ar gyfer pobl sy\u2019n ceisio lloches yng Nghymru ac rwy\u2019n rhannu\u2019r wobr hon gyda\u2019r holl athrawon ESOL sy\u2019n mynd uwchben a thu hwnt i addysgu iaith bob dydd i helpu i\u2019w myfyrwyr yn teimlo ymdeimlad o berthyn a chynhwysiant yng Nghymru.\u201d"}, {"text_idx": "#000020", "text": "Gydag ymroddiad i fynd i\u2019r ail filltir i gefnogi eraill, bu Mike yn gwirfoddoli fel athro ESOL am y naw mlynedd ddiwethaf ac ers haf 2022 bu\u2019n trefnu dosbarthiadau ESOL wythnosol ar gyfer ffoaduriaid o Wcra\u0301in sy\u2019n lletya yng nghampws y Brifysgol yn Nhrefforest tra\u2019n arwain ar drefniadau ar gyfer gefeillio Prifysgol De Cymru gyda phrifysgol yn Wcra\u0301in."}, {"text_idx": "#000021", "text": "Meddai, \u201cGweithio gyda phobl sy\u2019n ceisio lloches sy\u2019n ffoi rhag rhyfel, erledigaeth a braw fu\u2019r gwaith pwysicaf, mwyaf gwerth chweil i mi ei wneud ac mae wedi newid fy mywyd. Rwy\u2019n ffodus i gwrdd, yn ddyddiol, a\u0302 phobl sy\u2019n wynebu amgylchiadau anhygoel o heriol eto\u2019n gwneud hynny gyda chymaint o ras, hiwmor, gwytnwch a chadernid fel na allwch lai na chael eich ysbrydoli. Rwyf mor falch fod Cymru yn anelu i fod yn Genedl Noddfa ac yn lle gall pawb gael ail gyfle mewn addysg.\u201d"}]